Κρέπες (βασική συνταγή)
Σερβίρουμε με πραλίνα σοκολάτας και ξηρούς καρπούς, με μέλι, με μαρμελάδα, με καραμέλα, με φρέσκα φρούτα ή ακόμα και με αλμυρές γεμίσεις
90 γρ. αλεύρι για όλες τις χρήσεις, κοσκινισμένο, 20 γρ. ζάχαρη, 1 πρέζα αλάτι, 2 αυγά, 1 κρόκος αυγού, 240 γρ. φρέσκο γάλα, χλιαρό, 30 γρ. βούτυρο αγελάδας, λιωμένο + επιπλέον για το τηγάνι
Ανακατεύουμε το αλεύρι, τη ζάχαρη και το αλάτι σε ένα μπολ. Προσθέτουμε τα αυγά και τον κρόκο και ανακατεύουμε με σύρμα έως ότου γίνει ένας ομοιογενής χυλός.Προσθέτουμε σιγά σιγά το γάλα ανακατεύοντας και στο τέλος ρίχνουμε και το λιωμένο βούτυρο.Αφήνουμε το μείγμα για 15 λεπτά να ξεκουραστεί, εκτός ψυγείου.	Βουτυρώνουμε ένα αντικολλητικό τηγάνι διαμέτρου 18-20 εκ. και το τοποθετούμε σε χαμηλή προς μέτρια φωτιά, έως ότου κάψει αρκετά. Με μια κουτάλα της σούπας παίρνουμε μία δόση από τον χυλό και τον αδειάζουμε στο κέντρο του τηγανιού. Με γρήγορες κινήσεις του τηγανιού απλώνουμε το μείγμα παντού. Αφήνουμε να ψηθεί για περίπου 1-11⁄2 λεπτό από τη μία πλευρά, μέχρι να αρχίσει να χρυσίζει περιφερειακά, και έπειτα αναποδογυρίζουμε την κρέπα με μια σπάτουλα για να ψηθεί και από την άλλη πλευρά. Τη βγάζουμε σε μια πιατέλα στρωμένη με αντικολλητικό χαρτί και συνεχίζουμε κατά τον ίδιο τρόπο ψήνοντας και τις υπόλοιπες κρέπες. Ξαναπροσθέτουμε βούτυρο στο τηγάνι μόλις αισθανθούμε ότι αρχίζουν να κολλάνε οι κρέπες.
Αλεύρι (ζύμες)